Joaquim Nadal: "Ara toca presos a casa i, amb l'Estatut del 2006 damunt la taula, començar a parlar"

Mon, 18 Jun 2018 14:00:00 +0200

Joaquim Nadal, que va ser durant 23 anys alcalde de Girona i durant 7 anys conseller de Territori, s'asseu a "El divan" amb Sílvia Cóppulo no pas cansat, sinó amb l'energia de sempre. Per sortir de l'atzucac polític, proposa diàleg sense prejudicis, amb els presos a casa i l'Estatut del 2006 damunt la taula. Afirma orgullós que ha conegut i estimat amb plenitud Catalunya després d'haver estat conseller de Territori. Li agrada ser el gran de dotze germans: tot i ser molt diferents, estan ben avinguts, i admet que arrosseguen tics de clan familiar. Reconeix que no ha estat bon pare, però afegeix que ho ha anat corregint amb el pas dels anys.